b'\n_START_ARTICLE_\nV senci\n_START_SECTION_\nVsebina\n_START_PARAGRAPH_\nV osemdesetih letih prej\xc5\xa1njega stoletja je v Teheranu med vojno, biv\xc5\xa1a \xc5\xa1tudentka Shideh morala pred\xc4\x8dasno zaklju\xc4\x8diti \xc5\xa1tudij medicine, ker je bila na napa\xc4\x8dni politi\xc4\x8dni strani med revolucijo. Ko pride domov se znebi knjig o medicini, obdr\xc5\xbei pa le tiste, ki ji je podarila mama. Vojna postaja vedno huj\xc5\xa1a, vendar Shideh ostane v mestu s h\xc4\x8derko Dorso, \xc4\x8deprav jo njen mo\xc5\xbe Iraj, zdravnik, prepre\xc4\x8duje v nasprotno. Iraja kmalu vpokli\xc4\x8dejo v vojsko in prosi Shideh, da se z Doro preselita, k njegovim star\xc5\xa1em na pode\xc5\xbeelje, kar ona zavrne. Dorsa se vznemiri, ko vidi svojega o\xc4\x8deta odhajati, zato ji Iraj obljubi, da jo bo njena najljub\xc5\xa1a lutka Kimia varovala._NEWLINE_K sosedom Ebrahimijem se nato preseli nov de\xc4\x8dek, ker so njegovi star\xc5\xa1i bili ubiti v napadu. Ko se sosedi znajdejo v zakloni\xc5\xa1\xc4\x8du, de\xc4\x8dek Dorsi nekaj za\xc5\xa1epeta na uho in ji da amulet, ki bi jo naj varoval pred zlobnimi duhovi. Dorsa pove Shideh, da ji je de\xc4\x8dek povedal zgodbo o Djinih, in da jo bo amulet varoval pred njimi. Shideh med pospravljanjem Dorsine sobe, odvr\xc5\xbee amulet stran. Shideh obi\xc5\xa1\xc4\x8de go. Ebrahimi in jo prosi, da de\xc4\x8dku pove naj Dorsi ne pripoveduje ve\xc4\x8d zgodbe o duhovih. Vendar ji ga. Ebrahimi pove, da de\xc4\x8dek ne govori ve\xc4\x8d odkar so umrli njegovi star\xc5\xa1i. Dorsa zboli in za\xc4\x8dne imeti no\xc4\x8dne more, katere sanja tudi Shideh._NEWLINE_Ko pride, do novega napada, v Shidehino stavbo prileti raketa in povzro\xc4\x8di veliko razpoko na stropu njenega stanovanja. Shidehin sosed nato umre zaradi sr\xc4\x8dnega napada in Dorsa za\xc4\x8dne pogre\xc5\xa1ati lutko Kimio. Dorsa se za\xc4\x8dne \xc4\x8dudno obna\xc5\xa1ati in za\xc4\x8dne trditi, da je nekaj vedno z njo in vztrajno sku\xc5\xa1a oditi v zgornjo nadstropje, saj meni da je Kimia tam. H\xc4\x8derka soseda, ki je umrl zaradi sr\xc4\x8dnega napada, obi\xc5\xa1\xc4\x8de Dorso in jo spra\xc5\xa1uje o duhovih o katerih govori. Ko jo Shideh vpra\xc5\xa1a zakaj jo to spra\xc5\xa1uje, ji soseda pove da sr\xc4\x8dnega napada njenega o\xc4\x8deta ni mogla povzro\xc4\x8diti raketa saj v njihovem stanovanju ni pristala, in da je videla svojega o\xc4\x8deta pred smrtjo, ki je imel pogled kakor da bi videl duha. Shideh se za to ne zmeni in \xc5\xa1e vedno misli, da je \xc5\xa1lo le za obi\xc4\x8dajen sr\xc4\x8dni napad, ki ga je povzro\xc4\x8dila raketa._NEWLINE_Sosedi za\xc4\x8dnejo odhajati zaradi napadov. Ga. Ebrahimi povabi Shideh k sebi domov in jo spra\xc5\xa1uje o Dorsinem \xc4\x8dudnem obna\xc5\xa1anju, saj sama verjame v Djinne. Opozori jo, da lahko Djinni obsedejo ljudi, in da ukradejo ljubljene stvari svojih \xc5\xbertev. Sosedov de\xc4\x8dek nato vpra\xc5\xa1a Shideh, \xc4\x8de je Dorsa \xc5\xbee na\xc5\xa1la svojo lutko. Ebrahimijevi odidejo in Shideh ter Dorsa sta edini stanovalki v stavbi. Shidehine no\xc4\x8dne more postanejo vedno huj\xc5\xa1e in njene osebne stvari za\xc4\x8dnejo izginjati, prav tako njene kasete za vadbo (katere so prepovedane), ki jih najde v smeteh. Ko vpra\xc5\xa1a Dorso, \xc4\x8de jih je ona vrgla stran, kar Dorsa zanika._NEWLINE_Shidehine no\xc4\x8dne more se prelevijo v privide, kjer videva napol golega starej\xc5\xa1ega mo\xc5\xa1kega in lebde\xc4\x8do \xc4\x8dador, ki se premika kot duh. Ko pobegne prividom, jo ujame policija, ker ni primerno oble\xc4\x8dena. Dorsa za\xc4\x8dne trditi, da prav tako videva \xc5\xbeensko v \xc4\x8dadorju, ki pa ji ho\xc4\x8de pomagati najti Kimio. Shideh kon\xc4\x8dno \xc5\xbeeli oditi k Irajovim star\xc5\xa1em, vendar Dorsa no\xc4\x8de oditi dokler ne najde Kimie. Shideh je nikjer ne najde in nato prejme klic, kjer ji nekdo z Irajovim glasom govori, da je slaba mati. Shideh nazadnje le najde Kimio in z Dorso odideta._NEWLINE_Ko se skupaj odpravita po stopnicah, Shideh zasli\xc5\xa1i Dorsine krike iz statnovanja. Shideh pozna, da je bila prej\xc5\xa1nja Dorsa le privid in se odpravi po pravo Dorso. Dorso najde pod posteljo, vendar kmalu z grozo spozna da je to \xc5\xa1e en privid. Ko najde pravo Dorso, ju napade privid \xc4\x8dadorja, vendar mu uspeta pobegniti in odideta iz mesta. Shideh v avtu spozna, da so v stavbi ostale njene knjige medicine in glava Kimie, kar pomeni, da ju lahko Djinni za\xc4\x8dnejo spet nadlegovati.'